ਮਿਸ ਮੇਜਰ ਗ੍ਰੀਫਨ ਗ੍ਰੇਸੀ
ਮਿਸ ਮੇਜਰ ਗ੍ਰੀਫਨ ਗ੍ਰੇਸੀ (ਜਨਮ 25 ਅਕਤੂਬਰ, 1940), ਜਿਸਨੂੰ ਅਕਸਰ ਮਿਸ ਮੇਜਰ ਕਿਹਾ ਜਾਂਦਾ ਹੈ, ਟਰਾਂਸਜੈਂਡਰ ਅਧਿਕਾਰਾਂ ਲਈ ਇੱਕ ਟਰਾਂਸ ਮਹਿਲਾ ਕਾਰਕੁਨ ਅਤੇ ਕਮਿਊਨਿਟੀ ਲੀਡਰ ਹੈ, ਜਿਸ ਵਿੱਚ ਰੰਗ ਦੀਆਂ ਔਰਤਾਂ 'ਤੇ ਖਾਸ ਧਿਆਨ ਦਿੱਤਾ ਜਾਂਦਾ ਹੈ। ਉਹ ਟਰਾਂਸਜੈਂਡਰ ਜੈਂਡਰ ਵੇਰੀਐਂਟ ਇਨਟਰੈਕਸ ਜਸਟਿਸ ਪ੍ਰੋਜੈਕਟ ਲਈ ਪ੍ਰਬੰਧਕ ਨਿਰਦੇਸ਼ਕ ਦੇ ਤੌਰ 'ਤੇ ਕੰਮ ਕਰਦੀ ਹੈ, ਜਿਸਦਾ ਮਕਸਦ ਜੇਲ੍ਹ-ਉਦਯੋਗਿਕ ਕੰਪਲੈਕਸ ਵਿੱਚ ਅਨਿਸ਼ਚਿਤ ਤੌਰ 'ਤੇ ਕੈਦ ਹੋਣ ਵਾਲੇ ਟਰਾਂਸਜੈਂਡਰ ਲੋਕਾਂ ਦੀ ਸਹਾਇਤਾ ਕਰਨਾ ਹੈ। ਗ੍ਰੀਫਨ ਗ੍ਰੇਸੀ ਨੇ ਆਪਣੇ ਪੂਰੇ ਜੀਵਨ ਕਾਲ ਦੌਰਾਨ ਬਹੁਤ ਸਾਰੀਆਂ ਸਰਗਰਮੀਆਂ ਵਿੱਚ ਹਿੱਸਾ ਲਿਆ ਹੈ, ਜਿਸ ਵਿੱਚ ਨਿਊਯਾਰਕ ਸਿਟੀ ਦਾ 1969 'ਚ ਹੋਏ ਸਟੋਨਵਾਲ ਦੰਗੇ ਵੀ ਸ਼ਾਮਲ ਹਨ।

ਮੁੱਢਲਾ ਜੀਵਨ
ਗ੍ਰੀਫਨ ਗ੍ਰੇਸੀ ਦਾ ਜਨਮ 25 ਅਕਤੂਬਰ 1940 ਨੂੰ ਸ਼ਿਕਾਗੋ ਦੇ ਦੱਖਣੀ ਦਿਸ਼ਾ ਵੱਲ ਹੋਇਆ ਸੀ ਅਤੇ ਜਨਮ ਸਮੇਂ ਉਸ ਨੂੰ ਮਰਦ ਨਿਯੁਕਤ ਕੀਤਾ ਗਿਆ ਸੀ। ਗ੍ਰੀਫਨ-ਗ੍ਰੇਸੀ ਨੇ ਆਪਣੀ ਜਵਾਨੀ ਸਮੇਂ ਡ੍ਰੈਗ ਬਾਲਜ਼ ਵਿੱਚ ਹਿੱਸਾ ਲਿਆ ਅਤੇ 1998 'ਚ ਸ਼ਿਕਾਗੋ ਵਿਖੇ ਇੱਕ ਇੰਟਰਵਿਊ ਦਿੱਤੀ, ਜਿਸ ਵਿੱਚ ਉਸਨੇ ਆਪਣੇ ਅਨੁਭਵ ਬਿਆਨ ਕੀਤੇ:

[ਡ੍ਰੈਗ ਬਾਲਜ਼] ਸ਼ਾਨਦਾਰ ਸਨ! ਇਹ ਅੱਜ ਦੇ ਓਸਕਰਜ਼ ਸ਼ੋਅ ਦੀ ਤਰ੍ਹਾਂ ਸੀ। ਸਾਰਿਆਂ ਨੇ ਸੋਹਣੀਆਂ ਪੁਸ਼ਾਕਾਂ ਪਾਈਆਂ ਹੋਈਆਂ ਸਨ। ਟਕਸੈਡਸ ਵਿੱਚ ਮੁੰਡੇ, ਗਾਊਨ ਵਿੱਚ ਰਾਣੀਆਂ..ਤੁਹਾਨੂੰ ਵਿਸ਼ਵਾਸ ਹੀ ਨਹੀਂ ਸੀ ਹੋਣਾ- ਮੇਰਾ ਮਤਲਬ ਹੈ ਕਿ ਉਹ 'ਉਹ' ਸਨ, ਜਿਸ ਲਈ ਸਾਲਾਨਾਬੱਧੀ ਕੰਮ ਕਰ ਰਹੇ ਆਂ... ਅਤੇ ਸਟ੍ਰੇਟ ਲੋਕ ਆਉਂਦੇ ਅਤੇ ਵੇਖਦੇ, ਉਹ ਅੱਜ ਆਉਣ ਵਾਲੇ ਲੋਕਾਂ ਨਾਲੋਂ ਵੱਖਰੇ ਸਨ। ਉਹ ਸਿਰਫ਼ ਇਸ ਗੱਲ ਦੀ ਪ੍ਰਸੰਸਾ ਕਰਦੇ ਹਨ ਕਿ ਕੀ ਹੋ ਰਿਹਾ ਹੈ।}}

ਗ੍ਰੀਫਨ ਗ੍ਰੇਸੀ ਨੂੰ ਇਹ ਵੀ ਵਿਸ਼ਵਾਸ ਸੀ ਕਿ ਉਸ ਸਮੇਂ ਉਹ ਅਤੇ ਉਸ ਦੇ ਸਾਥੀ ਇਸ ਗੱਲ ਤੋਂ ਅਣਜਾਣ ਸਨ ਕਿ ਉਨ੍ਹਾਂ ਤੋਂ ਜਨਮ ਸਮੇਂ ਨਿਰਧਾਰਤ ਕੀਤੀ ਗਈ ਲਿੰਗ ਪਛਾਣ ਬਾਰੇ ਪੁੱਛ-ਗਿੱਛ ਕੀਤੀ ਜਾ ਸਕਦੀ ਹੈ ਅਤੇ ਇਹ ਨੋਟ ਕੀਤਾ ਗਿਆ ਕਿ ਲਿੰਗੀ ਪਛਾਣ ਸਬੰਧੀ ਜ਼ਿਆਦਾਤਰ ਸਮਕਾਲੀ ਪਰਿਭਾਸ਼ਾਵਾਂ ਦਾ ਕੋਈ ਮੌਜੂਦ ਹੀ ਨਹੀਂ ਸੀ। ਮਿਸ ਮੇਜਰ ਨੇ ਦੱਸਿਆ ਕਿ ਉਹ 1950 ਦੇ ਅਖੀਰ 'ਚ ਇੱਕ ਕਿਸ਼ੋਰ ਵਜੋਂ ਬਾਹਰ ਆਈ ਸੀ।

ਕਿਸ਼ੋਰ ਉਮਰ 'ਚ, ਗ੍ਰੀਫਨ-ਗ੍ਰੈਸੀ ਨੂੰ ਆਪਣੇ ਸਾਥੀਆਂ ਤੋਂ ਬਹੁਤ ਜ਼ਿਆਦਾ ਆਲੋਚਨਾ ਅਤੇ ਦੁਰਵਿਵਹਾਰ ਦਾ ਸਾਹਮਣਾ ਕਰਨਾ ਪਿਆ ਸੀ ਇੱਕ ਰੇਡੀਓ ਇੰਟਰਵਿਊ ਵਿੱਚ ਉਸਨੇ ਅਜਿਹੇ ਹਲਾਤਾਂ ਨੂੰ ਯਾਦ ਕੀਤਾ ਜਦੋਂ ਉਸਨੂੰ ਇਕੱਲਿਆਂ ਹਿੰਸਕ ਸਥਿਤੀ ਦਾ ਸਾਹਮਣਾ ਕਰਨਾ ਪਿਆ ਸੀ।

ਤਬਦੀਲੀ
ਲਿੰਗ ਤਬਦੀਲੀ ਦੇ ਸਮੇਂ ਦੌਰਾਨ ਗ੍ਰੀਫਨ ਗ੍ਰੈਸੀ ਕਾਲੇ ਬਜ਼ਾਰ 'ਤੇ ਨਿਰਭਰ ਸੀ। ਵੀਹ ਸਾਲ ਤੋਂ ਵੱਧ ਸਮੇਂ ਤੱਕ ਬੇਘਰ, ਉਸਨੂੰ ਜ਼ਿੰਦਗੀ ਦੇ ਸੰਘਰਸ਼ ਦਾ ਸਾਹਮਣਾ ਕਰਨਾ ਪਿਆ ਅਤੇ ਜੀਉਣ ਲਈ ਉਸਨੂੰ ਦੇਹ-ਵਪਾਰ ਦਾ ਸਹਾਰਾ ਵੀ ਲੈਣਾ ਪਿਆ। ਇਸ ਤੋਂ ਇਲਾਵਾ ਉਸਨੇ ਚੋਰੀ ਜਿਹੇ ਹੋਰ ਗੈਰ-ਕਾਨੂੰਨੀ ਕੰਮ ਵੀ ਕੀਤੇ।

ਪਰਿਵਾਰ 
ਗ੍ਰੀਫਨ ਗ੍ਰੈਸੀ ਦੇ ਚਾਰ ਲੜਕੇ ਹਨ। ਕ੍ਰਿਸਟੋਫਰ ਦਾ ਜਨਮ 1978 ਵਿੱਚ ਹੋਇਆ ਸੀ। ਬਾਕੀ ਤਿੰਨ ਬੱਚੇ ਉਸਨੇ ਕੈਲੀਫੋਰਨੀਆ ਪਾਰਕ ਵਿੱਚ ਉਨ੍ਹਾਂ ਨੂੰ ਮਿਲਣ ਤੋਂ ਬਾਅਦ ਗੋਦ ਲੈ ਲਏ ਸਨ। ਲੜਕੇ ਭੱਜ ਗਏ ਸਨ ਅਤੇ ਗ੍ਰੀਫਨ ਗ੍ਰੈਸੀ ਆਪਣੇ ਬਾਇਉਲੋਜੀਕਲ ਲੜਕੇ ਨਾਲ ਬੈਠ ਕੇ ਖਾਣਾ ਖਾਂਦੀ ਹੈ।

ਸਰਗਰਮੀਆਂ

ਨਿਊਯਾਰਕ ਸਿਟੀ
ਦੋ ਕਾਲਜਾਂ ਵਿਚੋਂ ਸਿਰਫ਼ ਉਸਦੀ ਅਲੱਗ ਪਹਿਚਾਣ ਕਰਕੇ ਕੱਢ ਦਿੱਤੇ ਜਾਣ 'ਤੇ ਗ੍ਰੀਫਨ ਗ੍ਰੈਸੀ ਸ਼ਿਕਾਗੋ ਤੋਂ ਨਿਊਯਾਰਕ ਸਿਟੀ ਚਲੀ ਗਈ। ਸ਼ਹਿਰ ਦੇ ਗੇ ਬਾਰਜ਼ ਸਮੇਤ ਕੁਝ ਸੰਸਥਾਵਾਂ ਵਿੱਚ ਉਸ ਟਰਾਂਸ-ਔਰਤ ਨੂੰ ਦਖ਼ਲ ਨਾ ਮਿਲਣ 'ਤੇ ਗ੍ਰੀਫਨ ਗ੍ਰੈਸੀ ਨੇ ਖੁਦ ਐਲ.ਜੀ.ਬੀ.ਟੀ ਕਮਿਊਨਟੀ, ਗ੍ਰੀਨਵਿਚ ਵਿਲੇਜ਼ ਵਿਚਲੇ ਇੱਕ ਬਾਰ 'ਦ ਸਟੋਨਵਾਲ ਇਨ' ਨਾਲ ਮਿਲ ਕੇ ਸਥਾਪਿਤ ਕੀਤੀ। ਉਸਦਾ ਕਹਿਣਾ ਹੈ ਕਿ ਉਹ ਹੁਣ ਸਟੋਨਵਾਲ ਜਾ ਸਕਦੇ ਸਨ ਅਤੇ ਸਭ ਕੁਝ ਠੀਕ ਹੋ ਜਾਣਾ ਸੀ, ਹੁਣ ਉਨ੍ਹਾਂ ਨੂੰ ਕਿਸੇ ਨੂੰ ਆਪਣੀ ਪਛਾਣ ਬਾਰੇ ਦੱਸਣ ਦੀ ਲੋੜ ਨਹੀਂ ਸੀ।

27 ਜੂਨ 1969 ਨੂੰ ਗ੍ਰੀਫਨ ਗ੍ਰੈਸੀ ਆਪਣੀ ਇੱਕ ਦੋਸਤ ਨਾਲ 'ਦ ਸਟੋਨਵਾਲ ਇਨ' ਦੀ ਮੀਟਿੰਗ ਵਿੱਚ ਸੀ ਜਦੋਂ ਬਾਰ ਉੱਤੇ ਛਾਪਾ ਮਾਰਿਆ ਗਿਆ, ਇਸ ਛਾਪੇ ਦੌਰਾਨ ਕਾਰਵਾਈ ਕੀਤੀ ਗਈ, ਜਿਸ ਕਰਨ ਸਟੋਨਵਾਲ ਵਿੱਚ ਦੰਗੇ ਸ਼ੁਰੂ ਹੋ ਗਏ। ਗ੍ਰੀਫਨ ਗ੍ਰੈਸੀ ਇਨ੍ਹਾਂ ਦੰਗਿਆਂ ਵਿੱਚ ਲੀਡਰ ਸੀ, ਇਸੇ ਦੌਰਾਨ ਇੱਕ ਪੁਲਿਸ ਅਫ਼ਸਰ ਨੇ ਉਸ ਦੇ ਸਿਰ 'ਤੇ ਮਾਰਿਆ ਅਤੇ ਉਸਨੂੰ ਹਿਰਾਸਤ ਵਿੱਚ ਲੈ ਲਿਆ ਗਿਆ। ਜਦੋਂ ਉਹ ਜੇਲ੍ਹ ਵਿੱਚ ਸੀ, ਉਸਨੇ ਰਿਪੋਰਟ ਦਿੱਤੀ ਕਿ ਇੱਕ ਸੋਧ ਅਫ਼ਸਰ ਨੇ ਉਸਦੇ ਜਬਾੜੇ ਤੋੜ ਦਿੱਤੇ। 1973 ਨੂੰ ਉਹ ਸੈਂਟਰਲ ਪਾਰਕ ਵਿੱਚ ਇੱਕ ਸੰਗੀਨ ਕਾਰਕੁੰਨ ਅਤੇ ਟਰਾਂਸ-ਔਰਤ ਸਲਵੀਆ ਰੀਵੇਰਾ ਨਾਲ ਇੱਕ ਗੇ ਰੈਲੀ ਵਿੱਚ ਹਿੱਸਾ ਲਿਆ, ਜਿੱਥੇ ਦਰਸ਼ਕਾਂ ਨੇ ਰੀਵੇਰਾ ਨੂੰ ਲਾਹਨਤ ਪਾਈ।

ਕੈਲੀਫੋਰਨੀਆ

ਗ੍ਰੀਫਨ ਗ੍ਰੈਸੀ 1978 ਵਿੱਚ ਸੈਨ ਡਿਏਗੋ ਚਲੀ ਗਈ ਅਤੇ ਕਮਿਊਨਟੀ ਦੇ ਯਤਨਾਂ ਅਤੇ ਜ਼ਮੀਨੀ ਪੱਧਰ ਦੇ ਅੰਦੋਲਨਾਂ ਨੂੰ ਸੰਗਠਿਤ ਕੀਤਾ। ਉਸਨੇ ਸ਼ੁਰੂ ਵਿੱਚ ਇੱਕ ਸਥਾਨਕ ਫੂਡ ਬੈਂਕ ਵਿੱਚ ਕੰਮ ਕੀਤਾ ਅਤੇ ਬਾਅਦ ਵਿੱਚ ਟਰਾਂਸ-ਮਹਿਲਾਵਾਂ, ਜੋ ਜੇਲ੍ਹਾਂ ਵਿੱਚ ਸਨ, ਨਸ਼ਾਖੋਰੀ ਤੋਂ ਪੀੜਤ ਸਨ ਜਾਂ ਬੇਘਰਸਨ ਉਨ੍ਹਾਂ ਨੂੰ ਸਿੱਧੀਆਂ ਸੇਵਾਵਾਂ ਪ੍ਰਦਾਨ ਕੀਤੀਆਂ। ਜਦੋਂ ਉਹ ਸੈਨ ਡਿਏਗੋ ਵਿੱਚ ਸੀ ਅਤੇ ਅਮਰੀਕਾ ਵਿਚਏਡਜ਼ ਦੀ ਬਿਮਾਰੀ ਫੈਲੀ ਹੋਈ ਸੀ ਤਾਂ ਗ੍ਰੈਸੀ ਨੇ ਆਪਣੀ ਸੇਵਾ ਦੇ ਹਿੱਸੇ ਵਜੋਂ ਹਰ ਹਫ਼ਤੇ ਵਾਧੂ ਸਿਹਤ ਸੰਭਾਲ ਸੇਵਾਵਾਂ ਮਹੱਈਆ ਕਰਵਾਈਆਂ। ਗ੍ਰੀਫਨ ਗ੍ਰੈਸੀ 1990 ਦੇ ਮੱਧ 'ਚ ਸਾਂਨ ਫ੍ਰਾਸਿਸਕੋ ਚਲੀ ਗਈ, ਜਿੱਥੇ ਉਸਨੇ 'ਟੈਂਡਰਲੌਨ ਏਡਜ਼ ਰਿਸੋਰਸ ਸੈਂਟਰ' ਸਮੇਤ ਕਈ ਐਚ.ਆਈ.ਵੀ/ਏਡਜ਼ ਸੰਸਥਾਵਾਂ ਵਿੱਚ ਸੇਵਾ ਨਿਭਾਈ।

2003 ਵਿੱਚ ਗ੍ਰੀਫਨ ਗ੍ਰੈਸੀ ਨੇ 'ਟਰਾਂਸਜੈਂਡਰ ਜੈਂਡਰ ਵੇਰੀਐਂਟ ਇਨਟਰੈਕਸ ਜਸਟਿਸ ਪ੍ਰੋਜੈਕਟ'(ਟੀ.ਜੀ.ਆਈ.ਜੇ.ਪੀ) ਲਈ ਕੰਮ ਕਰਨਾ ਸ਼ੁਰੂ ਕਰ ਦਿੱਤਾ, ਜੋ ਅਲੇਕਸ ਲੀ ਨੇ ਸਥਾਪਿਤ ਕੀਤਾ ਸੀ ਬੇਸ਼ੱਕ ਕਈ ਵਾਰ ਇਸ ਦੀ ਸਥਾਪਨਾ ਦਾ ਸਿਹਰਾ ਗ੍ਰੈਸੀ ਦੇ ਸਿਰ ਜਾਂਦਾ ਹੈ। ਉਹ ਇਸ ਪ੍ਰੋਜੈਕਟ ਵਿੱਚ ਪ੍ਰਬੰਧਕ ਨਿਰਦੇਸ਼ਕ ਵਜੋਂ ਕੰਮ ਕਰਦੀ ਹੈ।

ਆਮ ਵਿਚਾਰ
ਗ੍ਰੀਫਨ ਗ੍ਰੈਸੀ ਸਟੇਟ ਨੂੰ ਇੱਕ ਟਰਾਂਸਜੈਂਡਰ ਜਾਂ ਜੈਂਡਰਕੂਈਰ ਹੋਣ ਵਜੋਂ ਇਸ ਤਰ੍ਹਾਂ ਵੇਖਦੀ ਹੈ, ਜੋ ਮੁੱਖ ਧਾਰਾ ਦੇ ਦਰਸ਼ਕਾਂ, ਨੌਕਰੀ ਜਾਂ ਸਿੱਖਿਆ ਲੈਣ ਦੇ ਸੁਨਹਿਰੇ ਮੌਕਿਆਂ ਤੋਂ ਨਕਾਰਨ ਕਰਕੇ ਕਾਨੂੰਨ ਤੋਂ ਬਾਹਰ ਜਿਉਂ ਰਹੇ ਹਨ। ਉਹ ਇਹ ਵੀ ਦਲੀਲ ਦਿੰਦੀ ਹੈ ਕਿ ਬਹੁਤ ਸਾਰੇ ਟਰਾਂਸਜੈਂਡਰ ਅਤੇ ਕੂਈਰ ਪਛਾਣਾਂ ਵਾਲੇ ਲੋਕ ਕੈਦ ਨਹੀਂ ਹੁੰਦੇ, ਉਨ੍ਹਾਂ ਦੀਆਂ ਪਹਿਚਾਣਾਂ ਅਤੇ ਪ੍ਰਗਟਾਅ ਦੇ ਸਾਧਨ ਸਮਾਜਿਕ ਵਿਹਾਰ ਅਤੇ ਰਾਜ ਦੀਆਂ ਨੀਤੀਆਂ ਦੇ ਮਾਧਿਅਮ ਰਾਹੀਂ ਪਾਲਿਸ ਕੀਤੀਆਂ ਜਾਂਦੀਆਂ ਹਨ। ਉਹ ਅਕਸਰ ਇੱਕ ਪ੍ਰਮੁੱਖ ਕਾਰਕ ਵਜੋਂ ਜੇਲ੍ਹ ਦੇ ਉਦਯੋਗਿਕ ਕੰਪਲੈਕਸ ਨੂੰ ਸੰਕੇਤ ਕਰਦੀ ਹੈ ਕਿ ਟਰਾਂਸਜੈਂਡਰ ਲੋਕਾਂ ਨੂੰ ਹੀ ਬੰਦੀ ਕਿਉਂ ਬਣਾਇਆ ਜਾਂਦਾ ਹੈ, ਖਾਸ ਕਰਕੇ ਰੰਗ ਦੇ ਲੋਕ ਅਤੇ ਘੱਟ ਆਮਦਨ ਵਾਲੇ ਲੋਕ ਨੂੰ?

ਨਾਰੀਵਾਦ
ਗ੍ਰੀਫਨ ਗ੍ਰੈਸੀ ਇੱਕ ਸਵੈ-ਘੋਸ਼ਿਤ ਨਾਰੀਵਾਦੀ ਹੈ। ਨਾਰੀਵਾਦ ਬਾਰੇ ਉਸ ਦਾ ਵਿਚਾਰ 'ਔਰਤ ਦੇ ਸ਼ਕਤੀਸ਼ਾਲੀ ਅਤੇ ਸੰਵੇਦਨਸ਼ੀਲ ਹੋਣ ਦੀ ਸਮਰੱਥਾ' ਤੋਂ ਹੈ। ਜਦੋਂ ਲੋਕਾਂ ਨੇ ਉਸ ਤੋਂ ਮਾਂ ਬਣਨ ਬਾਰੇ ਸਵਾਲ ਪੁੱਛਣੇ ਸ਼ੁਰੂ ਕੀਤੇ ਤਾਂ ਉਸਨੇ ਇੱਕ ਨਾਰੀਵਾਦੀ ਵਜੋਂ ਪਛਾਣ ਬਣਾਉਣ ਦਾ ਫੈਸਲਾ ਕੀਤਾ।

ਉਹ ਅੱਜ-ਕੱਲ੍ਹ ਆਪਣੀ ਸਰਗਰਮੀ ਜਾਂ ਕਾਰਜਕਰਤਾ ਨੂੰ ਇੱਕ ਉਦਾਰਵਾਦ ਨਾਰੀਵਾਦੀ ਪਹੁੰਚ ਜਰੀਏ ਜਵਾਨ ਟਰਾਂਸ-ਔਰਤਾਂ ਦੀ ਸੁਰੱਖਿਆ 'ਤੇ ਕੇਂਦ੍ਰਿਤ ਕਰਦੀ ਹੈ। ਕਬੀਲੇਗੌਰ ਹੈ ਕਿ ਉਸਦਾ ਪਸੰਦੀਦਾ ਸਰਗਰਮ ਕਾਰਜ ਆਪਣੇ ਸਮੁਦਾਇ ਦੀਆਂ ਔਰਤਾਂ ਨੂੰ ਸਿੱਖਿਆ ਮਹੱਈਆ ਕਰਵਾਉਣਾ ਹੈ। ਉਹ ਟਰਾਂਸ ਜਵਾਨਾਂ ਲਈ ਸਧਾਰਨ ਮਨੁੱਖੀ ਅਧਿਕਾਰਾਂ ਦੀ ਉਮੀਦ ਕਰਦੀ ਹੈ-

ਮੈਂ ਚਾਹੁੰਦੀ ਹਾਂ ਕਿ ਲੜਕੀਆਂ ਨੂੰ ਉਹ ਹੋਣ ਦਾ ਮੌਕਾ ਮਿਲੇ ਜੋ ਉਹ ਹਨ। ਛੋਟੇ ਜਾਂ ਜਵਾਨ ਟਰਾਂਸਜੈਂਡਰ ਲੋਕ ਸਕੂਲ ਜਾਣ, ਉਹ ਸਿੱਖਣ ਜੋ ਹਰ ਆਮ ਇਨਸਾਨ ਸਿੱਖਦਾ ਹੈ ਅਤੇ ਉੱਥੋ ਬਾਹਰ ਆ ਕੇ ਆਪਣੀ ਆਮ ਜ਼ਿੰਦਗੀ ਜੀਉਣ, ਨਾ ਕਿ ਉਹ ਡਰਨ ਅਤੇ ਇਹ ਸੋਚਣ ਕਿ ਇਸਦਾ ਹੱਲ ਸਿਰਫ਼ ਮੌਤ ਹੈ।

ਬੁਨਿਆਦੀ ਮਨੁੱਖੀ ਅਧਿਕਾਰਾਂ 'ਤੇ ਜ਼ੋਰ ਦੇਣ ਤੋਂ ਇਲਾਵਾ ਮਿਸ ਮੇਜਰ ਆਪਣੇ ਸਮੁਦਾਇ ਵਿੱਚ ਕ੍ਰਾਂਤੀਕਾਰੀ ਤਬਦੀਲੀ ਦੀ ਵਕਾਲਤ ਕਰਦੀ ਹੈ, ਉਹ ਬੰਦੀਕਰਨ, ਰੁਜ਼ਗਾਰ, ਮਾਨਸਿਕ ਅਤੇ ਸਰੀਰਕ ਸਿਹਤ ਨਾਲ ਸਬੰਧਤ ਗਰੀਬੀ, ਨਸਲੀ ਅਤੇ ਲਿੰਗ ਦੀਆਂ ਪ੍ਰਤੀਸ਼ੇਦਨ ਸਥਿਤੀਆਂ ਵੱਲ ਧਿਆਨ ਦਿਵਾਉਂਦੀ ਹੈ। ਉਹ ਆਪਣੀ ਸਰਗਰਮ ਪ੍ਰੇਰਨਾ ਦਾ ਇਸ਼ਾਰਾ ਏਲਿਜ਼ਾਬੇਥ ਟੇਲਰ ਅਤੇ ਏਂਜੇਲਾ ਡੇਵਿਸ ਵੱਲ ਕਰਦੀ ਹੈ।

ਦਸਤਾਵੇਜ਼ੀ
ਮੇਜਰ! ਨਾਂ ਦੀ ਇੱਕ ਦਸਤਾਵੇਜ਼ੀ (ਡਾਕੂਮੈਂਟਰੀ) ਬਣਾਈ ਗਈ, ਜਿਸ ਵਿੱਚ ਗ੍ਰੀਫਨ-ਗ੍ਰੈਸੀ ਨੇ 1960 ਦੇ ਦਹਾਕੇ ਤੋਂ ਟਰਾਂਸਜੈਂਡਰ ਕਮਿਉਨਿਟੀ ਵਿੱਚ ਸਲਾਹਕਾਰ ਅਤੇ ਕਾਰਕੁਨ ਦੀ ਭੂਮਿਕਾ ਹੈ। ਉਸਨੇ ਇਸ ਫ਼ਿਲਮ ਦੀ ਇਹ ਕਹਿੰਦਿਆਂ ਵਿਆਖਿਆ ਕੀਤੀ ਕਿ ਇਹ ਸਿਰਫ਼ ਬੀਤੇ ਸਮੇਂ ਦੀਆਂ ਟਰਾਂਸ-ਔਰਤਾਂ ਨੂੰ ਯਾਦ ਕਰਨ ਦਾ ਹੀ ਇੱਕ ਟੂਲ ਨਹੀਂ ਹੈ, ਬਲਕਿ ਇਹ ਉਸਨੂੰ ਇਹ ਵੀ ਯਾਦ ਦਿਵਾਉਂਦਾ ਹੈ ਕਿ ਮਜੂਦਾ ਸਮੇਂ ਵਿੱਚ ਹਜੇ ਵੀ ਜਵਾਨ ਟਰਾਂਸ ਔਰਤਾਂ ਨੂੰ ਉਸਦੀ ਮਦਦ ਦੀ ਲੋੜ ਹੈ।

ਹਵਾਲੇ

ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ